ААЕ: ес жәа-минуҭк Газа асектор хәыҷык дҭахоит
© AFP 2023 / FABRICE COFFRINIШтаб-квартира ВОЗ в Женеве.
© AFP 2023 / FABRICE COFFRINI
АҞӘА, абҵара 11 – Sputnik. Ес жәа-минуҭк Газа асектор хәыҷык дҭахоит, абас аҳәамҭа ҟаиҵеит Еиду Амилаҭқәа реиҿкаара Ршәарҭадаратә Хеилак аилатәарааан Адунеизегьтәи агәабзиарахьчаратә еиҿкаара ахада Тедрос Адханом Гебреиесус.
Газа асектор иҭахахьеит 10 800 ауаа, урҭ рҟынтәи 70% ахәыҷқәеи аҳәсеи роуп. Ес жәа-минуҭк Газа хәыҷык дҭахоит", - иҳәеит Тедрос.
Жьҭаара 7, ашьыжь асектор Газа аганахь ала Израиль аракетақәа рыла иажәлеит, уи ашьҭахь ХАМАС аибашьцәа атәыла аҳәаа иаԥну араионқәа ирылалеит, ауаа рацәаҩны итҟәаны иргеит. Уи аҭакс ЦАХАЛ аоперациа "Железные мечи" иалагеит. Израильтәи аруаа аҳәаа иаԥну аиланхарҭақәа зегьы хылаԥшра рырҭо иалагеит, анклавгьы ракетала иажәлеит.
Иара убасгьы Тель-Авив аҳәамҭа ҟанаҵеит асектор амацәаз ишҭаркуа, аӡы, афымцалашара, ахәшәқәа, афатә рыҭара шааныркыло азы. Палестина агәабзиарахьчара аминистрра адырра ҟанаҵеит Газа агәабзиарахьчара асистема шеилаҳаз, зыда ԥсыхәа ыҟам ахәшәқәаҵәҟьагьы шазымхо.
Израиль имҩаԥнаго ахысрақәа ирыхҟьаны асектор Газа аҿы иҭахахьеит жәа-нызқьҩык, 26 нызқьҩык инареиҳаны ахәрақәа роуит.